Vasif Adıgözəlov. Vasif Zülfüqar oğlu Adıgözəlov ( 28-iyul 1935-yil Boku, Ozarbayjon SSR — 15-sentyabr 2006-yil Boku, Ozarbayjon) —ozarbayjonlik bastakor, pedagog, musiqa ustasi, professor, Ozarbayjon SSR xalq artisti (1989), „İstiqlal“ ordenlari laureati. Hayoti. Vasif Zülfüqar oʻgʻli Adıgözəlov 1935-yil 28-iyulda Bokudagi mashhur mugʻom ustasi Zülfü Adıgözəlov oilasida dunyoga keldi. Ilk musiqiy tahsilini konservatoriya qoshidagi 10 yillik musiqa maktabida pianino chalish boʻyicha oldi. 1953-yilda Üzeyir Hacıbəyov nomidagi Ozarbayjon davlat konservatoriyasiga kirdi. Bastakorlik boʻyicha Qara Qarayevdan, fortepiano saboqlarini Simuzər Quliyevadan oldi. 1959-yilda konservatoriyani ikki mutaxassislik boʻyicha tamomladi. Faoliyati. U professional faoliyatini 1958-yildan Radio va televideniye qoʻmitasida musiqa muharriri sifatida boshladi. Keyinchalik Ozarbayjon Bastakorlar ittifoqining masʼul kotibi, M. Maqomayev nomidagi Ozarbayjon davlat akademik filarmoniyasining bosh musiqa muharriri, A. Zeynallı nomidagi Boku musiqa maktabining direktori va shu kabi vazifalarda faoliyat yuritdi. 1972-yildan Üzeyir Hacıbəyov nomidagi Ozarbayjon davlat konservatoriyasida oʻqituvchilik qildi. 1990-yildan Ozarbayjon Bastakorlar ittifoqi Birinchi kotibi boʻldi. 1989-yildan professor ilmiy darajasini oldi. Shuningdek, Boku musiqa akademiyasining „Xor dirijorligi“ kafedrasi mudiri sifatida faoliyat olib bordi.